### Ζωή και Οικοσυστήματα: Ψηφιακό Υλικό για Εκπαιδευτικούς
Αρχική | Ζώα και φυτά | Πληροφορίες

Η ενότητα Ζώα και φυτά διακρίνεται στις παρακάτω υποενότητες:

- Η ζωή είναι ένας κύκλος...

- Η τροφή στη ζωή μας

- Εσύ τι ομάδα είσαι;

- Ζώα του τόπου μας

- Αυτό το κουταβάκι ποιος θα το πάρει;

Αρχικά, προτείνεται με αφορμή τις ερωτήσεις που διατυπώνει το ψαράκι να ξεκινήσει μια εισαγωγική συζήτηση στην τάξη, όπου οι μαθητές εκφράζουν τις απόψεις τους.

Η ζωή είναι ένας κύκλος...

Προτεινόμενη διάρκεια: 1 διδακτική ώρα

Οι μαθητές/τριες γνωρίζουν τους κύκλους ζωής ενός πτηνού, ενός εντόμου και ενός φυτού. Στη συνέχεια καλούνται να εντοπίσουν τις ομοιότητες και τις διαφορές των κύκλων.

Απαντήσεις στις δραστηριότητες

Στη δραστηριότητα συμπλήρωσης της πρώτης εικονο-ιστορίας για τον κύκλο ζωής οι σωστές λέξεις είναι οι εξής:

αυγό, κοτοπουλάκι, κότα, αβγό

Στο παρακάτω σχήμα οι λέξεις από πάνω προς τα κάτω και από δεξιά προς τα αριστερά είναι:

αυγό, εκκόλαψη, κοτοπουλάκι, κότα

Στη δραστηριότητα συμπλήρωσης της δεύτερης εικονο-ιστορίας για τον κύκλο ζωής οι σωστές λέξεις είναι οι εξής:

σπόρος, φυτό, λουλούδια , δέντρα, σπόροι

Στο παρακάτω σχήμα οι λέξεις από πάνω προς τα κάτω και από δεξιά προς τα αριστερά είναι:

φυτό, σπόρος, καρπός, λουλούδια

Στη δραστηριότητα με τον κύκλο ζωής της πεταλούδας, η σωστή σειρά των σταδίων ανάπτυξης είναι:

αυγά, κάμπια, χρυσαλίδα, πεταλούδα

Στη δραστηριότητα με το π αιχνίδι ρόλων, χωρίζονται οι μαθητές/τριες σε ομάδες, προετοιμάζονται σύντομοι αυτοσχεδιασμοί και παρουσιάζεται από τους μαθητές/τριες ο κύκλος της ζωής ενός ζώου και ενός φυτού. Για την προετοιμασία των μαθητών/τριών βοηθούν οι εικονο-ιστορίες που συμπληρώθηκαν παραπάνω.

Ένα παράδειγμα ρόλων παρουσιάζεται στη συνέχεια:

- Αφηγητής: περιγράφει τον κύκλο ζωής.

- Ζώο: υποδύεται το ζώο στον κύκλο ζωής του.

- Φυτό : υποδύεται το φυτό στον κύκλο ζωής του.

Στη δραστηριότητα σύγκρισης των κύκλων ζωής ζώου και φυτού οι σωστές απαντήσεις είναι οι παρακάτω:

| Κύκλος ζωής κότας | Κύκλος ζωής φυτού
Υπάρχει αυγό. | ν |
Υπάρχει σπόρος. |  | ν
Υπάρχει ένας νεαρός οργανισμός. | ν | ν
Ο νεαρός οργανισμός αναπτύσσεται. | ν | ν
Ο μεγαλύτερος οργανισμός γεννά. | ν | ν
Ένα νέο α υ γό γεννιέται. | ν |
Ένας νέος σπόρος δημιουργείται. |  | ν

Η τροφή στη ζωή μας

Προτεινόμενη διάρκεια: 1 διδακτική ώρα

Οι μαθητές/τριες κατηγοριοποιούν τα ζώα σύμφωνα με το είδος της τροφής τους.

Στη δραστηριότητα συμπλήρωσης κειμένου με τις τροφές των ζώων, η σωστή σειρά των λέξεων είναι η εξής:

σαρκοφάγα, φυτοφάγα, παμφάγα

Οι πληροφορίες στο πλαίσιο "Το ήξερες;" καθοδηγούν τους μαθητές να διαπιστώσουν ότι υπάρχουν και σαρκοφάγα φυτά. Επίσης, ότι είναι σημαντικό για ένα ζώο να τρέφεται σωστά -και πρέπει και εμείς οι άνθρωποι να μεριμνούμε με περιβαλλοντική συνείδηση γι' αυτό - διαφορετικά υπάρχει κίνδυνος για τη ζωή του.

Στο σημείο αυτό μπορεί να αξιοποιηθεί από το Συμπληρωματικό Υλικό η δραστηριότητα "Μύθοι με ζώα" για τους μύθους του Αισώπου. Μπορούν να διαβαστούν σύντομες εκδόσεις μύθων σχετικών με τη διατροφή των ζώων (π.χ. η αλεπού και το λελέκι). Στη συνέχεια να αξιοποιηθεί η δραστηριότητα με τη ζωγραφική ενός από τα ζώα του μύθου που διαβάστηκε στην τάξη.

Εσύ τι ομάδα είσαι;

Προτεινόμενη διάρκεια: 4 διδακτικές ώρες

Οι μαθητές/τριες αρχικά κατηγοριοποιούν τα ζώα ανάλογα με το αν διαθέτουν σκελετό ή όχι.

Προβάλλονται εικόνες με τη μορφή ακτινογραφιών όπου είναι έκδηλη η εμφάνιση του σκελετού.

Στη δραστηριότητα με τα οστά των ζώων το κείμενο συμπληρώνεται ως εξής:

Τα ζώα με σπονδυλική στήλη τα ονομάζουν ……σπονδυλωτά….., ενώ εκείνα που δεν έχουν σπονδυλική στήλη, λέγονται ………ασπόνδυλα……. .

Στη δραστηριότητα αξιολόγησης “Κυκλώνουμε τα ασπόνδυλα ζώα” πρέπει να κυκλωθούν τα: χταπόδι, μέλισσα, αστερίας

Στη συνέχεια κατηγοριοποιούνται τα σπονδυλωτά ζώα σε πέντε κατηγορίες.

Δραστηριότητα αντιστοίχισης των κατηγοριών των ζώων:

Στην δραστηριότητα με τον εννοιολογικό χάρτη, η σωστή σειρά των λέξεων είναι:

Στη δραστηριότητα αξιολόγησης με τον παρακάτω πίνακα η σωστή σειρά των λέξεων από επάνω προς τα κάτω είναι η εξής:

Σαλαμάνδρα, Αμφίβιο

Χελιδόνια, Πτηνά

Καρχαρίας, Ψάρι

Χελώνα , Ερπετό

Άλογο, Θηλαστικό

Τα ΨΜΑ της υποενότητας μπορούν να πραγματοποιηθούν εναλλακτικά των δραστηριοτήτων αξιολόγησης του έντυπου Βιβλίου.

Η δραστηριότητα "Παιχνίδι ρόλων" προτείνεται να αξιοποιηθεί σε συνδυασμό με το γνωστικό αντικείμενο "Θεατρικής Αγωγής".

Στο σημείο αυτό προτείνεται να αξιοποιηθεί από το Συμπληρωματικό Υλικό η δραστηριότητα "Πώς θα ήταν το δικό μας φανταστικό ζώο".

Ζώα του τόπου μας

Προτεινόμενη διάρκεια: 1 διδακτική ώρα

Στη δραστηριότητα με τα Ζώα της Ελλάδας, οι μαθητές/τριες παρακολουθούν το ΨΜΑ με τις πληροφορίες και στη συνέχεια συμπληρώνουν τις καρτέλες στο βιβλίο.

Επίσης, μπορούν να αναζητήσουν οι μαθητές/τριες τα συγκεκριμένα ζώα στην εικόνα με τα απειλούμενα με εξαφάνιση ζώα της Ελλάδας στην ενότητα “Αλλαγές στο περιβάλλον του τόπου μου”.

Οι σωστές απαντήσεις είναι οι εξής:

Όνομα: Αρκούδα

Γεννά μικρά ή αβγά: Θηλαστικό

Έχει ή δεν έχει σπονδυλική στήλη: Σπονδυλωτό

Τροφή: Παμφάγο

Τόπος Γέννησης: όρος Πίνδος, Γεωγραφικό Διαμέρισμα Ηπείρου

Όνομα: Κρι-κρι

Γεννά μικρά ή αβγά: Θηλαστικό

Έχει ή δεν έχει σπονδυλική στήλη: Σπονδυλωτό

Τροφή: Χορτοφάγο

Τόπος Γέννησης: Κρήτη, Γεωγραφικό Διαμέρισμα Κρήτης

Όνομα: Φώκια μονάχους μονάχους

Γεννά μικρά ή αβγά: Θηλαστικό

Έχει ή δεν έχει σπονδυλική στήλη: Σπονδυλωτό

Τροφή: σαρκοφάγο

Τόπος Γέννησης: νησιά όπως Αλόνησος, Γεωγραφικά Διαμερίσματα “Νησιά Αιγαίου Πελάγους” και “Νησιά Ιόνιου Πελάγους”

Όνομα: Χελώνα καρέτα καρέτα

Γεννά μικρά ή αβγά: ερπετό

Έχει ή δεν έχει σπονδυλική στήλη: Σπονδυλωτό

Τροφή: σαρκοφάγο

Τόπος Γέννησης: Ζάκυνθος, Γεωγραφικό Διαμέρισμα “Νησιά Ιόνιου Πελάγους”

Όνομα: Αργυροπελεκάνος

Γεννά μικρά ή αβγά: πτηνό

Έχει ή δεν έχει σπονδυλική στήλη: Σπονδυλωτό

Τροφή: σαρκοφάγο

Τόπος Γέννησης: Αμβρακικός κόλπος, Γεωγραφικό Διαμέρισμα Ήπειρος

Στο σημείο αυτό προτείνεται να αξιοποιηθεί από το Συμπληρωματικό Υλικό η δραστηριότητα "Οι Άγιοι και τα ζώα" η οποία αναφέρεται σε ζώα της Ελλάδας.

Αυτό το κουταβάκι ποιος θα το πάρει;

Προτεινόμενη διάρκεια: 1 διδακτική ώρα

Στο σημείο αυτό προτείνεται να αξιοποιηθεί από το Συμπληρωματικό Υλικό οι δραστηριότητες με παράξενα ζώα όπως αυτά από τη μυθολογία, από τα παραμύθια ή από τα κινούμενα σχέδια και στη συνέχεια να ενθαρρυνθούν οι μαθητές/τριες να συγγράψουν ένα δικό τους παραμύθι με ζώα.

Στη δραστηριότητα αξιολόγησης με τη συμπλήρωση της ταυτότητας του ψαριού, προτεινόμενες απαντήσεις είναι:

Όνομα: Ψάρι κλόουν

Πού ανήκει: Ψάρια

Με τι τρέφεται: ζωοπλανγκτόν

Πού ζει: στη θάλασσα

Η δραστηριότητα από το Συμπληρωματικό Υλικό για την κατασκευή φωλιάς προτείνεται να συνδυαστεί με τα Εργαστήρια Δεξιοτήτων.